ของขึ้นตลาดหุ้นตก
ในวันจันทร์ที่ผ่านมา เริ่มต้นที่ SET Index ประมาณ 1,598 จุด และในวันเดียวกัน ราคาทองก็อยู่ระดับ 1,598 เหรียญสหรัฐต่อออนซ์เช่นกัน แต่ด้วยความผันผวนของตลาด หุ้นตกอย่างรุนแรงในช่วงสุดสัปดาห์ที่แล้ว ลงมาทั้ง 4 วัน ลงมาเกือบ 130 จุด ในขณะที่ราคาทองขยับสวนขึ้นมาได้ประมาณ 10 เหรียญสหรัฐ นั่นแสดงถึงสภาวะที่ตลาดหุ้นกับทองมีความแตกต่างในการซื้อขายและผลกระทบโดยสิ้นเชิง
25 มี.ค. 2556

ในวันจันทร์ที่ผ่านมา เริ่มต้นที่ SET Index ประมาณ 1,598 จุด และในวันเดียวกัน ราคาทองก็อยู่ระดับ 1,598 เหรียญสหรัฐต่อออนซ์เช่นกัน แต่ด้วยความผันผวนของตลาด หุ้นตกอย่างรุนแรงในช่วงสุดสัปดาห์ที่แล้ว ลงมาทั้ง 4 วัน ลงมาเกือบ 130 จุด ในขณะที่ราคาทองขยับสวนขึ้นมาได้ประมาณ 10 เหรียญสหรัฐ นั่นแสดงถึงสภาวะที่ตลาดหุ้นกับทองมีความแตกต่างในการซื้อขายและผลกระทบโดยสิ้นเชิง 
ตลาดทองคำเป็นตลาดของต่างประเทศ และมีการเคลื่อนไหวตามปัจจัยหลักของเศรษฐกิจโลก ในขณะที่ตลาดหุ้นของไทยได้รับผลจากการมีเงินไหลเข้าเป็นหลัก พอมีความกังวลที่รัฐจะออกมาตรการควบคุมเงินทุนไหลเข้า จึงเกิดภาวะตื่นตระหนก ขายอย่างรุนแรง
ราคาทองคำในฐานะ Save Heaven อีกครั้ง
ทองคำที่ปรับตัวสูงขึ้นในช่วง 1 สัปดาห์ที่ผ่านมา จนยืนอยู่เหนือ 1,600 เหรียญสหรัฐได้ แม้ว่า SPDR ยังมีการขายทองคำอย่างต่อเนื่อง แต่เบาบางลงในสัปดาห์ที่ผ่านมา SPDR ลดการถือครองทองคำลงมากกว่า 140 ตัน ในช่วง 11 สัปดาห์ที่ผ่านมา หรืออาจกล่าวได้ว่าถือครองต่ำสุดในรอบ 15 เดือน ทองคำมีแรงซื้อกลับในช่วงปัญหาของประเทศไซปรัส ซึ่งนักลงทุนก็มีความตื่นกลัวในแง่ความเป็นวิกฤตการณ์ทางการเงินของไซปรัส และส่วนหนึ่งก็วิ่งเข้าถือครองทองคำ ทองคำจึงยืนอยู่ได้เหนือ 1,600 เหรียญสหรัฐ ในรอบ 3 เดือน 
วิเคราะห์ราคาทองคำทางเทคนิค
ราคาทองคำยังแกว่งตัวในทิศทาง Sideways อยู่ในกรอบ 1,600 เหรียญสหรัฐ เป็นแนวรับด้านล่าง และ 1,620 เหรียญสหรัฐ เป็นแนวต้านด้านบน MTS Gold ยังวิเคราะห์ว่าภาพรวมของราคาทองคำน่าจะเป็น Sideways ในขณะที่ค่าเงินบาทยังมีทิศทางแข็งค่าขึ้นได้อีกในระยะกลางและระยะยาว นั่นหมายความว่าราคาทองคำในรูปของเงินบาทน่าจะเคลื่อนตัวได้อย่างจำกัด โดยมีแนวต้านสำคัญ 22,450 บาทต่อบาททองคำ
สิ่งที่น่าจับตาในสัปดาห์นี้ คือ สภาวะการแก้ปัญหาของไซปรัสและกลุ่มอียู 
กลยุทธ์ที่แนะนำในการลงทุนขณะนี้ คือ การเล่นระยะสั้นในกรอบ 1,600-1,615 เหรียญสหรัฐ ถ้าหลุด 1,600 เหรียญสหรัฐ แนะนำให้ขายตามในทิศทางขาลง ในขณะที่ถ้าสูงขึ้นทะลุ 1,622 เหรียญสหรัฐขึ้นไป จึงแนะนำให้ซื้อตามในทิศทางขาขึ้น โดยย้ำการเล่นเป็นกลยุทธ์ระยะสั้นเท่านั้น พร้อมกับการบริหารความเสี่ยงตามไปด้วยโดยตลอด
สนใจการลงทุนในทองคำ เปิดบัญชีกับ MTS Gold ได้ที่หมายเลข 02-222-6222 พร้อมแถมโปรแกรม MTS Smart Technic ให้